Tom Hiddleston

Mae ** Thomas William Hiddleston** (ganed 9 Chwefror 1981) yn actor o Loegr. Mae'n fwyaf adnabyddus am ei rôl fel Loki yn y Bydysawd Sinematig Marvel, ac ymddangosodd yn *Thor* (2011), *The Avengers* (2012), a *Thor: The Dark World* (2013). Mae hefyd wedi ymddangos yn *War Horse* (2011) Steven Spielberg, *The Deep Blue Sea* (2011), comedi rhamantaidd Woody Allen *Midnight in Paris* (2011), y gyfres 2012 BBC *Henry IV*, *Henry V*, a'r ffilm fampirod rhamantaidd *Only Lovers Left Alive* (2013). Ar y llwyfan, y mae wedi ymddangos yng nghynhyrchiadau *Cymbeline* (2007) ac *Ivanov* (2008). Ym mis Rhagfyr 2013 serennodd fel y cymeriad teitl yng nghynhyrchiad y Donmar Warehouse *Coriolanus* a redodd tan mis Chwefror 2014. Serennodd yn y ffilm *High-Rise* (2015) fel Dr. Robert Laing, cyn ymddangos yn 2016 fel Jonathan Pine ym mini-gyres y BBC, *The Night Manager*.

Enillodd y Wobr Laurence Olivier ar gyfer yr Actor Newydd Gorau mewn Drama ar gyfer ei rôl yn *Cymbeline*, ac enwebwyd Hiddleston ar gyfer yr un wobr yn yr un flwyddyn ar gyfer ei rôl fel Cassio yn *Othello*. Yn 2011, enillodd y Wobr Empire ar gyfer yr Actor Newydd Gwrywaidd Gorau a fe'i enwebwyd ar gyfer y Wobr BAFTA ar gyfer Seren Newydd ar gyfer ei rôl yn *Thor*. Enillodd y Wobr Ffilm MTV ar gyfer y Frwydr Orau a'r Dihyryn Gorau yn 2013 ar gyfer ei rôl yn *The Avengers*. Ar gyfer ei rôl yn y ddrama 2013 *Coriolanus*, enillodd Wobr Theatr yr Evening Standard ar gyfer yr Actor Gorau.

## Bywyd cynnar 
Ganwyd Hiddleston yn Westminster, Llundain. Mae'n fab i Diana Patricia (yn gynt Servaes) Hiddleston, gweinyddwraig gelfyddydau a chyn reolwraig siop, a James Norman Hiddleston, cemegydd ffisegol. Daw ei dad o Greenock, yn yr Alban a'i fam o Suffolk, yn Lloegr. Mae ei chwaer iau, Emma, hefyd yn actores, ac mae ei chwaer hŷn, Sarah, yn newyddiadurwraig yn India. Ar ochr ei fam, mae'n hen ŵyr i'r Is-Lyngesydd Reginald Servaes, ac hen-hen-ŵyr i'r cynhyrchydd bwyd Syr Edmund Vestey. Yn ei flynyddoedd cynar, fe'i fagwyd yn Wimbledon, ac wedyn yn Rhydychen. ac erbyn iddo droi'n 13, roedd yn lletya yng Ngholeg Eton. Yn ystod y cyfnod hwn, roedd ei rieni yn mynd trwy ysgariad. Tra'n trafod yr ysgariad mewn cyfweliad gyda *The Daily Telegraph*, meddai: "I like to think it made me more compassionate in my understanding of human frailty".

Aeth Hiddleston yn ei flaen i astudio yng Ngholeg Penfro ym Mhrifysgol Caergrawnt, lle graddiodd gydag anrhydedd-ddwbl gradd cyntaf yn y Clasuron. Yn ystod ei ail dymor yng Nghaergrawnt, fe'i welwyd mewn cynhyrchiad o *A Streetcar Named Desire* gan yr asiant talent Lorraine Hamilton, o Hamilton Hodell. Aeth ymlaen i astudio actio yn y Royal Academy of Dramatic Art, a graddiodd yn 2005.

## Bywyd personol 
Dyluniodd ac arwyddodd Hiddleston ynghyd â Benedict Cumberbatch, Jo Brand, E. L. James a Rachel Riley, eu cardiau eu hunain ar gyfer yr elusen Brydeinig y Sefydliad Thomas Coram i Blant. Lansiwyd yr ymgyrch gan y cwmni crefftau Stampin' Up! UK a gwerthwyd y cardiau ar eBay yn ystod mis Mai 2014.

Mae Hiddleston yn cefnogi cronfa'r grŵp dyngarol a datblygiadol UNICEF. Teithiodd yn 2013 i Gini i helpu menywod a phlant i godi ymwybyddiaeth am lwgu a diffyg maeth.

Disgrifia Hiddleston ei hun fel ffeminydd.

## Ffilmyddiaeth 
### Ffilmiau 
[bawd|Fel Loki yn ComicCon [San Diego yn hysbysebu *Thor: The Dark World*, Gorffennaf 2013]]

### Teledu 
### Theatr 
### Gêm fideo 
### Radio 
## Gwobrau ac enwebiadau 
bawd|Ym mhremiere Efrog Newydd *The Avengers* yn ystod Gŵyl Ffilmiau Ryngwladol Tribecal, Ebrill 2012

## Cyfeiriadau 
Categori:Actorion teledu o Loegr
Categori:Actorion ffilm o Loegr
Categori:Actorion theatr o Loegr
Categori:Genedigaethau 1981
Categori:Hen Etoniaid